SL
L 237/980
Uradni list Evropske unije
26.9.2023
POJASNILO OPMSRP 23
Negotovost glede obravnav davka od dohodka SKLICI
— MRS 1 Predstavljanje računovodskih izkazov — MRS 8 Računovodske usmeritve, spremembe računovodskih ocen in napake — MRS 10 Dogodki po obdobju poročanja — MRS 12 Davek od dohodka OZADJE
1
MRS 12 Davek od dohodka določa zahteve za terjatve in obveznosti za obračunani davek ter odložene terjatve in obveznosti za davek.
Podjetje uporablja zahteve iz MRS 12 v skladu z veljavno davčno zakonodajo.
2
Lahko je nejasno, kako se davčna zakonodaja uporablja za določeno transakcijo ali v določenih okoliščinah.
Ali je določena davčna obravnava sprejemljiva po davčni zakonodaji, morda ni jasno, dokler o tem v prihodnosti ne odloči pristojni davčni organ ali sodišče.
Zato lahko oporekanje določeni davčni obravnavi ali njeno preverjanje s strani davčnega organa vpliva na računovodenje terjatve ali obveznosti za obračunani davek ali odložene terjatve ali obveznosti za davek v podjetju.
3
V tem pojasnilu: (a) „davčne obravnave“ pomeni obravnave, ki jih podjetje uporablja ali jih namerava uporabiti v njegovih napo­ vedih za odmero davka od dohodka; (b) „davčni organ“ pomeni organ ali organe, ki odločijo, ali so davčne obravnave sprejemljive glede na davčno zakonodajo.
Ta organ je lahko tudi sodišče; (c) „negotova davčna obravnava“ je davčna obravnava, za katero je negotovo, ali jo bo zadevni davčni organ sprejel kot davčno obravnavo, ki je v skladu z davčno zakonodajo.
Na primer, odločitev podjetja, da v davčni jurisdikciji ne vloži nobene napovedi za odmero davka od dohodka ali da določenega dobička ne vključi med obdavčljive dobičke, pomeni negotovo davčno obravnavo, če je sprejemljivost takšne obravnave v skladu z davčno zakonodajo negotova.
PODROČJE UPORABE
4
V tem pojasnilu je pojasnjeno, kako uporabljati zahteve za pripoznavanje in merjenje iz MRS 12, kadar obstaja negotovost glede obravnav davka od dohodka.
V takšnih okoliščinah podjetje pripozna in meri svojo terjatev ali obveznost za obračunani davek ali odloženo terjatev ali obveznost za davek v skladu z zahtevami iz MRS 12 na podlagi obdavčljivega dobička (davčne izgube), davčnih vrednosti, neizrabljenih davčnih izgub, neizrabljenih davčnih dobropisov in davčnih stopenj, določenih v skladu s tem pojasnilom.
OBRAVNAVANA VPRAŠANJA
5
V primeru negotovosti glede obravnav davka od dohodka to pojasnilo obravnava: (a) ali podjetje negotove davčne obravnave obravnava ločeno; (b) predpostavke, ki jih ima podjetje glede preverjanja davčnih obravnav, ki ga izvajajo davčni organi; (c) kako podjetje določi obdavčljivi dobiček (davčno izgubo), davčno vrednost, neizrabljene davčne izgube, neizra­ bljene davčne dobropise in davčne stopnje; ter (d) kako podjetje upošteva spremembe dejstev in okoliščin.